Evenimentul va fi transmis LIVE pe platformele: DCNewsTV, DCNews și DCBusiness, dar și paginile de Facebook și canalele YouTube ale acestora, în intervalul orar 11:00 – 14:00.
În România, problema aruncării necorespunzătoare a deșeurilor reprezintă una dintre cele mai mari probleme cu care ne confruntăm, aceasta afectând atât mediul înconjurător, cât și calitatea vieții și îngreunând, în multe cazuri, activitatea economică.
De-a lungul timpului, autoritățile centrale și locale, organizații de mediu sau companii au inițiat acțiuni ample pentru strângerea gunoaielor aruncate în păduri, pe ape, pe drumurile publice și în general...peste tot. Sunt de notorietate mai multe campanii naționale derulate pe tot parcursul anului. De la curațenia de primăvară din lunile martie-aprilie, până la Ziua Națională a Curățeniei, în septembrie. Campania Naţională "Curăţăm România!", lansată în 2022 de Ministerul Mediului și finanțată de Administrația Fondului de Mediu. Au avut loc peste 400 de acțiuni de ecologizare a pădurilor, apelor, colectare a anvelopelor, deşeurilor de echipamente electrice şi electronice (DEEE), precum şi de ecologizare a zonelor publice din oraşe şi comune. De asemenea, au fost adunate peste 3 milioane de kilograme de deşeuri abandonate.
În 2023, Ministerul Mediului, Apelor și Pădurilor în parteneriat cu echipa "Let's do it, Romania!" a reușit să mobilizeze peste 78.000 de voluntari la nivel național în cadrul Zilei de Curățenie Mondială. Astfel, au avut loc activități de ecologizare în aproape toate județele. România s-a alăturat celorlalte 191 de țări care au aceeași misiune: o lume cu mai puține deșeuri.
Și în 2024, numeroase județe din România vor da startul campaniilor de curățenie de primăvară, sunt mai multe proiecte în acest sens în derulare sau pe punctul de a fi derulate. Inițiative sunt, curațenie se face, problema este că munții de gunoaie reapar în aceleași locuri sau în multe altele.
Cum putem opri aruncarea gunoaielor? Ce lipsește: legislație sau voință în implementarea acesteia? De aici pornim dezbaterea
Teme de dezbatere
Legislația privind gestionarea deșeurilor și prevenirea poluării mediului are nevoie de îmbunătățiri? Este necesară o înăsprire a sancțiunilor sau o întărire a instituțiilor statului pentru aplicarea cadrului legislativ existent?
Cum putem scăpa de munții de gunoaie care reapar la puțin timp după fiecare fiecare campanie de ecologizareSistemul Garanție-Returnare din România, cel mai mare astfel de proiect din Europa, după Germania, este în funcțiune de 3 luni. Un prim bilanț. Impactul în societate și economie
Economie circulară-următorul pas: principalele măsuri care trebuie adoptate, conform cerințelor UE prevăd că până în anul 2030 toate ambalajele introduse pe piață să fie reutilizabile sau reciclabile într-un mod economic viabil. Putem face acest lucru în doar 6 ani? Țintele de reciclare și valorificare vor aduce majorări în prețurile de reciclare, colectare. Începând cu anul 2023, ţintele cresc la 65%, iar din 2025 şi la 70%. Cum vor acționa autoritățile?
Protecția mediului, inclusiv în ceea ce privește gestionarea deșeurilor și reciclareSunt tarifele la salubritate mult prea mari sau accesul la aceste servicii mult prea restrictiv pentru populație?
Avem nevoie de campanii ample de conștientizare, dar și de comunicare a sancțiunilor ce pot fi aplicate?
Listă invitați
Moderator: Val VÂLCU, jurnalist DC News
11:00 - 13:45 - DEZBATERI, PREZENTĂRI, SOLUȚII
CUVÂNT DE DESCHIDERE: Mircea FECHET, Ministrul Mediului, Apelor și Pădurilor
SPEAKERI:
Hubert THUMA, Președinte Consiliul Județean Ilfov
Mihaela FRĂSINEANU, Consilier de stat în cadrul Cancelariei Prim-Ministrului
Laurențiu NECULAESCU, Președinte Administrația Fondului pentru Mediu
Ionuț GEORGESCU, Fondator & CEO Fepra
Diana-Anda BUZOIANU, Vicepreședinte Comisia pentru mediu și echilibru ecologic, Camera Deputaților
Robert NEGOIȚĂ, Primar Sector 3
Barna TÁNCZOS, Membru Comisia pentru mediu, Senatul României
Corneliu-Mugurel Cozmanciuc, Membru Comisia pentru mediu și echilibru ecologic, Camera Deputaților
Costel ALEXE, Președinte Consiliul Județean Iași
Mihail TĂNASE, Specialist comunicare Harta Reciclării
Cosmin MONDA, Fondator & CEO Clean Recycle
Raul POP, Manager programe Ecoteca
Teia CIULACU, Președinte Asociația Viitor Plus
Valentin KRANCEVIK, Board Member Let's Do It, Romania!, Specialist protecția mediului
Dragoş IORDACHE, Director executiv Asociaţia de Dezvoltare Intercomunitară pentru Gestionarea Integrată a Deşeurilor Municipale în Municipiul Bucureşti
13:45 – 14:00: CONCLUZII ȘI Q&A
Fiți la curent cu ultimele noutăți. Urmăriți DCNews și pe Google News